Johnny Espen

Johnny Espen (født Johannes Bergesen Espetvedt; 1894–1966) var en norsk bokser også kjent som Jack Espin i USA. 

Espen utvandret til USA sammen med sin bror. Han begynte der sin profesjonelle karriere i 1916 og bokset 9 kamper frem til 1918 i tungvekt. Han hadde 2 seire, en uavgjort og 6 tap på disse kampene. Tilbake i Norge fortsatte han med boksing og tapte NM-finalen i middelvekt mot Georg Brustad i 1919. I 1921 tapte han en kamp for den skandinaviske tittelen mot danske Chic Nelson, etter at han fikk et stygt kutt. Han fortsatte å bokse frem til 1930 og endte med 31 profesjonelle kamper.

Ifølge adresseboken i Bergen fra 1927 var bokselærer og senere oppført som politivakt eller militærpoliti.look.no: Name Johannes Bergesen Espetvedt, hentet 26. juni 2024

Johannes Espetvedt var sønn av Berge Daniel Monsen Espetvedt (f. 1865) og Inga Johannesdatter Mjaatvedt (f. 4. juli 1862). Johannes var nummer 5 i ren rekke av 11 søsken som alle vokste opp. Hans bror, Knut, vant norgesmesterskapet i boksing 1923 i klassen lett tungvekt og ble tildelt kongepokalen. Johannes var farfar til friidrettsutøveren Anne-Beth Hoven, født Espetvedt. Han ble etter hvert en kjent karakter i Bergen. Han gikk ofte morgenturer i byen kledd i sort dress, hatt og spaserstokk, og ble omtalt som «Kongen av Ole Bulls plass». Han døde ifra sin kone, Sigrid Margrethe Wiig og tre barn, da han døde 18. september 1966.

 Statistikk som bokser 
StatistikkBoksingHøydeVektAntall kamper31Seire10Tap17Uavgjort2KO7VektklasseTungvekt

 Referanser 

 Kilder 
Roger Kvarsvik i årsskrift for Meland Mållag 2009. 25. årgang. Johnny Espen – boksehelt på to kontinent”, s. 4-7.

 boxrec.com

Kategori:Norske boksere
Kategori:Norske brytere
Kategori:Personer fra Meland kommune
Kategori:Personer fra Bergen kommune
Kategori:Norske byoriginaler
Kategori:Familien Espetvedt